Արթուր Մալոյան

Արթուր Միքայելի Մալոյան (), հայկական ծագմամբ ռուսաստանաբնակ ֆուտբոլիստ, «Ենիսեյ» ակումբի հարձակվող։

Կարիերա 
«Սպարտակի» հիմնական կազմում իր նորամուտը նշել է 2008 թվականի նոյեմբերի 16-ին՝ մասնակցելով Ռուսաստանի առաջնության 29-րդ տուրի՝ «Լուչ Էներգիա» ակումբի դեմ խաղին Վլադիվոստոկում։ 2008 թվականի նոյեմբերի 27-ին նշել է իր նորամուտը ՈՒԵՖԱ գավաթի խաղարկությունում՝ մասնակցելով Զագրեբի «Դինամոյի» դեմ խաղին։ 2008 թվականին մասնակցել է ընդհանուր առմամբ երկու հանդիպման Ռուսաստանի առաջությունում և երեք հանդիպման ՈՒԵՖԱ Եվրոպայի լիգայում։ 2009 թվականի հուլիսի 15-ին նշել է իր նորամուտը Ռուսաստանի գավաթի խաղարկությունում՝ մասնակցելով «Կրասնոդար» ակումբի դեմ հանդիպմանը։ Այդ խաղում նա խփել է գոլ և ստացել դեղին քարտ։

2010 թվականի հունվարի 20-ին վարձավճարով տեղափոխվել է Բելգորոդի «Սալյուտ» ակումբ, սակայն փետրվարի 24-ին հայտնի է դարձել, որ Բելգորոդի ակումբը որոշել է խզել վարձավճարային պայմանագիրը Մալոյանի հետ։ 2010 թվականի մրցաշրջանը Մալոյանը վարձավճարով անցկացրել է «Ուրալում»։ 2010 թվականի դեկտեմբերի 27-ին վարձավճարով տեղափոխվել է Բրյանսկի «Դինամո»։  2013 թվականի փետրվարի 15-ին տեղափոխվել է Յարոսլավլի «Շիննիկ»։ 2014 թվականի ամռանը վարձավճարով սկսել է հանդես գալ Տուլայի «Արսենալում»։ 2016 թվականի օգոստոսի 13-ին տեղափոխվել է Կրասնոյարսկի «Ենիսեյ»՝ կնքելով մեկ տարվա պայմանագիր։ Նոր թիմի կազմում իր առաջին՝ «Լուչ Էներգիա» ակումբի դեմ խաղում աչքի է ընկել գոլով։

Ծանոթագրություններ

Արտաքին հղումներ 
 Ֆուտբոլիստի էջը Чемпионат.ру կայքում 
 
 
 
 

Սպարտակ Մոսկվայի ֆուտբոլիստներ
Անժիի ֆուտբոլիստներ
Ռուսահայ ֆուտբոլիստներ
Մորդովիա Սարանսկի ֆուտբոլիստներ
Ալանիայի ֆուտբոլիստներ
Ֆուտբոլի հարձակվողներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ